Bruid geskok om te hoor wat met ring gebeur hetArgieffoto (Foto: xiaobohe011/Pixabay) ŉ Bruid is met afgryse gevul toe sy gehoor het hul strooijonker se vrou het ure lank voor die troue haar ring gedra. In ŉ onderhoud met Kidspot, ŉ Australiese webwerf waar persone stories deel van troues wat skeefgeloop het, het sy gesê die strooijonker se vrou het boonop skottelgoed ook gewas met haar ring. Dit was ŉ eenvoudige onthaal – slegs 50 van hul naaste familielede en vriende. Haar sussie was die enigste strooimeisie en haar man se oudste vriend sy strooijonker. Sy het twee jaar lank haar verloofring gedra en besluit om dit te laat poets voor die troue. Met die tipe ring wat sy gehad het, was ŉ bypassende troupand nie nodig nie. ŉ Paar dae voor die troue het sy die ring vir die strooijonker gegee wat dit sou hou totdat sy dit, op die dag as ŉ bruid, kon terugkry. Tydens die onthaal was haar vriendinne gaande oor die ring. Die strooijonker se vrou het ook nader gestaan en gesê: “Ja, dis baie mooi, nè? Ek het dit die hele oggend lank gedra en daarmee rondgeloop. Ek het dit selfs gedra toe ek skottelgoed gewas het. Dis hoekom hy so skoon lyk.” Die bruid het aan Kidspot gesê as ŉ prokureur is sy vertroud met die kuns van argumentering, maar sy het gekies om niks te sê nie, maar dis nie te sê dat sy nie ontstoke was oor die onthulling nie. “Hoe durf sy my ring dra asof dit haar eie is?! En dan nog boonop haar vuil skottelgoed daarmee was, terwyl sy weet ek gaan dit ŉ paar uur later by my troue dra?” Kidspot wou by sy lesers weet wat hulle in die situasie sou doen. Altesaam 35% van persone het gesê hulle sou ook net die onthulling geïgnoreer het en die res van die dag geniet het. Sowat 29% het gesê hulle sou die vrou onmiddellik weggejaag het. Wat sou jy doen?